open-index/open-wikipedia-markdown huggingface dataset:
Девојка на плажа

е тековна јапонска манга за млади возрасни напишана и илустрирана од Инио Асано. Првпат била објавена во 2009 година во 58-то издание на јапонското двомесечно списание Manga Erotics F. Првиот том од книгата бил издаден во 2011 година. Мангата опфаќа теми како што се љубов и полов однос помеѓу момче и девојче што живеат во град на морскиот брег.

## Приказна
Коуме Сато и Косуке Исобе се два тинејџера кои живеат во заспано крајбрежно гратче. Откако нејзиниот сакан ја искористува и отфрла, Коуме се одлучува да започне сексуална врска со Косуке без никакви чувства вклучени. Наскоро откриваат дека секс без обврски може да доведе до неочекувани компликации не само за нив току и за луѓето околу нив.

## Ликови
;
:Коуме Сато е обична ученичка во средно училиште. Ја привлекува само физичкиот изглед. Отако беше отфрлена од страна на саканиот започнува тајна сексуална врска со Исобе.

;
:Косуке Исобе е момче кое и искажува љубов на Коуме во прва година од средно училиште. Иако е повлечен тип покажува арогантна страна од својот карактер. Во слободно време пишува блог за аниме и манга. Кога беше шесто одделение мораа да се преселат со фамилијата заради работата на татко си. Се зборува дека брат му се удавил во морето иако постојат гласини дека бил убиен.

;
:Мисаки е познат по своите лоши флертувачки манири. Откако Коумеи му искажала љубов ја принудил да има орален секс со него.

;
:Кашима е пријател од детството на Коуме и нејзин соученик. Исто така е член на училишниот бејзбол клуб.

;
:Кеико Кобајаши е најдобрата пријателка на Коуме и нејзина соученичка.

## Анализа
Инио Асано има единствен уметнички пристап и стил на пишување. Познат е по своите реалистични приказни кои се занимаваат со секојдневни теми, но и психолошки хорор. Весникот Yomiuri Shimbun го опишува како еден од гласовите на својата генерација.

Врската на Коуме и Исобе е ништожна, пасивно-агресивна и злобна; како тинејџерски пријатели од корист. И двајцата се неуспешни во криење на своите вистински чувства. Коуме тврди дека нема никакви чувства кон Исобе, но е секој ден во неговиот дом; не само за секс, изгледа дека навистина ужива да зборува со него и да минува време со него. Иако Исобе тврди дека чувствува нешто кон неа изгледа дека не го интерестира ништо освен секс. Коуме ќе има само сексуални односи со него, а одбива да го бакне; го редуцира сексот на нешто меџанистичко. Како што приказната напредува дознаваме дека Коуме не е “девојката на плажата“ туку тоа е девојката чии слики се на мемориската картица. Се чини дека нејзината слика има подлабоко значење за Исобе, заради што е и толку лут откако Коуме ја брише папката со нејзините слики на Исобевиот компјутер. Иако не ѝ се допаѓа, како што сама тврди, Коуме дефинитивно се надева дека може да го поседува Исобе. Очигледно е љубоморна бидејќи Исобе се интересира за некоја друга покрај неа. Не само што ја избриша папката, туку девојката од плажата ја направи несигурна што дури се реши да се соблече пред Исобе за првпат.

## Наводи

## Надворешни врски
*Девојка на плажа на Ohtabooks

Категорија:Стрип
Кристоф ле Мевел

**Кристоф ле Мевел** (; р.  во Ланион) — поранешен француски професионален друмски велосипедист, кој професионално настапувал во периодот 2002-2014 година. Пред неговото повлекување возел за професионалната континентална екипа .

Ле Мевел го напуштил  на крајот на сезоната 2012 и се приклучил на  на двегодишен договор од сезоната 2013. Се повлекол од велосипедизмот во ноември 2014 година.

## Достигнувања

;2005
: 1. Етапа 16 Џиро д’Италија
: 2. Краен пласман Париз-Корез
;2009
: 10. Краен пласман Тур де Франс
;2010
: 1. Краен пласман Тур ду Хаут Вар
::1. Етапа 2
;2011
: 9. Флеш Валон
;2012
: 4. Класика де Сан Себастијан
;2013
: 8. Тур ду Финистер
;2014
: 6. Гран при де ла Вил де Лил

### Распоред на резултатите на големите трки

СО = се откажал; — = не учествувал

## Наводи

## Надворешни врски

* Официјална лична страница
* 
* 
* 

Категорија:Француски велосипедисти
Категорија:Француски етапни победници на Џиро д’Италија
Категорија:Родени во 1980 година
Категорија:Живи луѓе
Црква „Св. Петка“ - Вратница

**Света Петка**  е главната селска црква во тетовското село Вратница. Градена е на темели од средновековна црква посветена на истоимената светица, чии темели и денес се видливи и претставуваат регистрирано археолошко наоѓалиште. Сегашната црква е градена во 20тите години на XX век. Црквата повеќепати била цел на грабежи.

## Наводи

## Поврзано
*Св. Петка - археолошко наоѓалиште лоцоран непосредно до црквата;
*Црква „Св. Архангел Михаил“ - гробјанската црква;
*Црква „Св. Константин и Елена“ - црква во долниот дел на селото, на брегот на Вратничкото Езеро.

Вратница
Категорија:Вратница
Сенербор

**Сенербор** () — значаен град во Данска, поточно во јужниот дел на државата. Градот се наоѓа во рамките на покрајната Јужна Данска, каде со околните населени места претставува општина, Општина Сенербор. Денес Сенерборима околу 27.000 жители во градот и 76.000 во поширокото градско подрачје.

## Природни услови
Сенербор се наоѓа во јужниот дел на Данска, во близина на границата со Германија, која се наоѓа на 12 километри југозападно од градот Сенербор. Од главниот град Копенхаген, градот Свендборг е оддалечен само 220 километри југозападно.

**Релјеф**: Градот Сенербор се наоѓа со помал дел во југоисточниот дел на данскиот полуостров Јитланд, а со поголемиот дел на нему блискиот остров Алс. Подрачјето на градот е претежно рамничарско. Надморската височина се движи од 0 до 30 метри.

**Клима**: Климата во Сенербор е умерено-континентална под големо влијание на Атлантикот и топлата Голфска струја.

**Води**: Сенербор се формирал на Алшки премин, кој го дели островот Алс од копното (Јитланд). Преминот, кој е широк 200м, го дели градот на два дела, поголем и помал (островски) дел. Јужно од градот Свендборг се наоѓа Алшки Залив.

## Историја
Подрачјето Сенербор било населено уште во времето на праисторијата. Денешната населба е основана во 1170 година. Населбата градскит еправа ги добила во 1461 година.

Во периодот од 1867-1920 градот Сенербор бил во рамките на Прусија, а потоа во рамките на Германија.

И покрај пет годишната окупација над Данска (1940-1945) од страна на Третиот Рајх, градот и неговото население не претрпеле големи страдања.

## Население
Денес Сенербор има околу 27.000 жители во градските граници и околу 76.000 со околните населени места.

**Етнички состав**: Населението на Сенербор до пред неколку децении било типично населено со етнички Данци, а можело да се најде и по некој Германец. И денес етничките Данци се поголемото мнозинство во градот, но мал дел од населението се доселеници.

## Галерија

податотека:Hafen-sonderburg.jpg|Старото пристаниште во  Сенербор
податотека:28-12 2009 Sankt Marie Kirke.jpg|Црква на Богородица
податотека:Sönderborg slott.JPG|Сендерборшки замок
податотека:Kong Christian den X's Bro.jpg|Мост на Кристијан X Дански


## Надворешни врски

* www.sonderborg.dk Официјално мрежно место на градот Сенербор

Категорија:Градови во Данска
Категорија:Пристанишни градови на Балтичкото Море
Јеринг

**Јеринг** (, ) — град во северниот дел на Данска. Градот се наоѓа во рамките на покрајната Северна Данска, каде со околните населени места ја сочинува истоимената општина Јеринг.
Денес градот има околу 25.000 жители во градот и околу 67.000 во поширокото градско подрачје.

## Природни услови
Градот се наоѓа во северниот дел на Данска и претставува најсеверно големо населено место во државата. Од главниот град Копенхаген  е е оддалечен 460 километри на северозапад.

Градот се наоѓа во средишниот дел на најсеверниот дански остров Вендсисел. Градското подрачје е претежно рамничарско. Надморската височина на средиштето на градот се движи помеѓу 0-40 метри. Климата на Јеринг е умерено-континентална под големо влијание на Атлантикот и топлата Голфска струја. Местото се образувало во близина на северниот брег на Северно Море. Во градот има и поголеми и значајни водени површини.

## Историја
Подрачјето на Јеринг било населено уште од праисториско време. Денешната населба првпат се споменува околу 1200 година, а во 1243 година населбата добила градски права.

И покрај петгодишната окупација на Данска од страна на Третиот Рајх (1940-45), градот и неговото население не претрпеле големи страдања.

## Население
Денес Јеринг има околу 25.000 жители во градските граници и околу 67.000 со околните населени места.

Населението на Јеринг до пред неколку децении било типично населено со етнички Данци, а можело да се најде и по некој Германец. И денес етничките Данци се поголемото мнозинство во градот, но мал дел од населението се доселеници.

## Галерија

податотека:Hjoerring-logo.png|Градското лого
податотека:Sankt Catharinæ Kirke (Hjørring), den 30 april 2008, billede 1.jpg|Црквата „Св. Катерина“
податотека:03 19 METROPOL i Hjoerring.JPG|Хотелот „Метропол“ во Јеринг
податотека:Radhus Hjørring.JPG|Старата градска куќа


## Надворешни врски

* Градски портал на Јеринг

Категорија:Градови во Данска
Категорија:Јеринг (општина)
Мауро Сантамброџо

**Мауро Сантамброџо** (; р.  во Ерба) — италијански професионален друмски велосипедист, кој последно возел за професионалната континентална екипа .

## Кариера

Откако го напуштил БМЦ на крајот на сезоната 2012, Сантамброџо ѝ се приклучил на екипата . Имал изненадувачки почетоко на сезоната, завршувајќи шести на Тур де Сан Луис, седми на Тирено-Адријатико и победил на ГП Индустрија & Артиџанато ди Ларчано во услови на пороен дожд. Се одвоил од групата со Патрик Зинкевиц, но Зинкевиц паднал на 2 километри пред целта, по што Сантамброџо продолжил сам до целта и до победа на трката. Потоа, Сантамброџо завршил втор во генералниот пласман на Џиро дел Трентино. На Џиро д’Италија, Сантамброџо ја освоил етапата 14 откако нападнал со предводникот на трката Винченцо Нибали, искачувајќи се на четвртото место во генералниот пласман и само една секунда од место на подиумот зад Ригоберто Уран. Меѓутоа, формата на Сантамброџо ослабела и на крајот завршил деветти во генералниот пласман. Изненадувачките резултати на Сантамброџо предизвикале озборувања помеѓу групата за допинг во почетокот на трката.

На 3 јуни 2013 било објавено дека Сантамброџо бил позитивен на тестот за еритропоетин (ЕПО) по првата етапа на Џиро д’Италија. Ова се случило неколку недели откако неговиот колега Данило ди Лука бил исфрлен од Џиро поради позитивен тест на истото средство. Сантамброџо бил исто така исфрлен од екипата.

## Достигнувања

;2004
: 2. Тур ду Лак Леман
: 5. Штаузе-Рундфарт
: 8. ГП дела Коста Етруски
;2005
: 1. Џиро дел Лаго Маџоре
: 3.  Друмска трка на Средоземните игри
: 3. Џиро дел Мендрисиото
: 5. Меморијал Кимури
: 7. Копа Сабатини
: 7. Копа Плаки
;2009
: 1. Краен пласман Тре Вали Варезине
: 2. Копа Агостини
: 8. Краен пласман Тур Даун Андер
;2010
: 2. Копа Агостини
: 5. ГП Уест Франција-Плуе
: 8. Џиро ди Ломбардија
;2011
: 2. Џиро дела Тоскана
;2012
: 4. Џиро ди Ломбардија
: 6. Класика де Сан Себастијан
;2013
: 1. ГП Индустрија & Артиџанато ди Ларчано
: 2. Краен пласман Џиро дел Трентино
: 3. Трофео Лаигвелја
: 5. Гран Премио Чита ди Камаиоре
: 6. Краен пласман Тур де Сан Луис
: 7. Краен пласман Тирено-Адријатико

### Распоред на резултати на Гранд Тур

СО = се откажал; ДСК = дисквалификуван

## Наводи

## Надворешни врски
* 
* Достигнувања на ''Cycling Base'' 

Категорија:Италијански велосипедисти
Категорија:Родени во 1984 година
Категорија:Живи луѓе
Категорија:Италијански етапни победници на Џиро д’Италија
Фредериксхавн

**Фредериксхавн** е значаен град во Данска, кој се наоѓа во северниот дел на државата. Градот се наоѓа во рамките на покрајната Северна Данска, каде со околните населени места претставува општина, Општина Фредериксхавн.
Денес Фредериксхавн  има околу 23.000 жители во градот и околу 62.000 во поширокото градско подрачје.

## Природни услови
Фредериксхавн се наоѓа во северниот дел на Данска. Од главниот град Копенхаген, градот Фредериксхавн е оддалечен само 480 километри северозападно.

**Релјеф**: Градот Фредериксхавн се наоѓа во источниот дел на најсеверниот дански остров Вендсисел. Градското подрачје е претежно рамничарско. Надморската височина на средиштето на градот се движи од 0-25 метри.

**Клима**: Климата во Фредериксхавн е умерено-континентална под големо влијание на Атлантикот и топлата Голфска струја.

**Води**: Фредериксхавн се форимирал на бреот на Скагерак, дел од Северно Море. Градот отсекогаш бил пристаниште, на што упатува и неговото име.

## Историја
Подрачјето Фредериксхавн било населено уште во времето на праисторијата. Денешната населба првпат се споменува во средниот век, но немала поголемо значење. Дури во 17 век, со силната стратегиска положба на населбата, тука се гради моќна тврдина. Населбата во 1818 година ги добила градските права и го сменило името од Флатстрад во Фредериксхавн, по тогашниот дански крал.

И покрај пет годишната окупација над Данска (1940-1945) од страна на Третиот Рајх, градот и неговото население не претрпеле големи страдања.

## Население
Денес Фредериксхавн има околу 23.000 жители во градските граници и околу 62.000 со околните населени места.

**Етнички состав**: Населението на Фредериксхавн до пред неколку децении било типично населено со етнички Данци, а можело да се најде и по некој Германец. И денес етничките Данци се поголемото мнозинство во градот, но мал дел од населението се доселеници.

## Галерија

податотека:A view over Frederikshavn ubt.jpeg|Поглед на Фредериксхавн
податотека:Fred2 2005 ubt.jpeg|Главна градска црква
податотека:Raadhus frh.jpg|Современата градба на градската куќа
податотека:Palmestranden 4.jpg|Една од градските плажи


## Надворешни врски

* www.frederikshavn.dk Официјално мрежно место на Фредериксхавн

Категорија:Градови во Данска
Хадерслев

**Хадерслев** е значаен град во Данска, кој се наоѓа во југозападниот дел на државата. Градот се наоѓа во покрајната Јужна Данска, каде со околните населени места претставува општина, Општина Хадерслев.
Денес Хадерслев има околу 22.000 жители во градските граници и околу 55.000 во поширокото градско подрачје.

## Природни услови
Хадерслев се наоѓа во југозападниот дел на Данска, во близина на државната граница со Германија, која се наоѓа на 12 километри југозападно од градот Хадерслев. Од главниот град Копенхаген, градот Хадерслев е оддалечен само 220 километри југозападно.

**Релјеф**: Градот Хадерслев се наоѓа во јужниот дел на данскиот плуостров Јитланд. Подрачјето околу градот е бреговите. Надморската височина се движи од 0 до 50 метри.

**Клима**: Климата во Хадерслев е умерено-континентална под големо влијание на Атлантикот и топлата Голфска струја.

**Води** Хадерслев се формирал на крајот на Хадерслевски Залив, дел од Балтичко Море.

## Историја
Подрачјето Хадерслев било населено уште во времето на праисторијата. Денешната населба е основана околу 1200 година. Градските права населбата ги добила во 1292 година.

Во периодот помеѓу 1867-1920 градот Хадерслев бил прво во рамките на Кралство Прусија, а од 1871 во рамките на следбеникот Германското Царство.

И покрај пет годишната окупација над Данска (1940-1945) од страна на Третиот Рајх, градот и неговото население не претрпеле големи страдања.

## Население
Денес Хадерслев има 22.101 (2020) жители во градските граници и 55.670 (2020) со околните населени места на општина Хадерслев.

**Етнички состав**: Населението на Хадерслев до пред неколку децении било типично населено со етнички Данци, а можело да се најде и по некој Германец. И денес етничките Данци се поголемото мнозинство во градот, но мал дел од населението се доселеници.

## Галерија

податотека:Braunius Prospekt Haderslev 1585.jpg|Стар приказ на Хадерслев, од 1585. г.
податотека:Haderslev Domkirke fra Nord.jpg|Главна градска црква
податотека:GammelHaderslevKirke.jpg|Црква Св. Северин
податотека:Slotsvandmølle Møllestrøm.jpg|Стариот градски млин


## Надворешни врски

* www.haderslev.dk Официјално мрежно место на градот Хадерслев

Категорија:Градови во Данска
Ладино

**Јудеошпанскиот** ( ;  ), познат како **ладино**, а често именуван како **јудезмо** и слично, е романски јазик кој се развил од старошпанскиот јазик. Јазикот, како дел и од еврејските јазици, е под силно влијание на хебрејскиот и арамејскиот, но и од арапскиот. Јазикот денес се смета за загрозен. Повеќето од говорниците се постари лица, и најголем дел емигрирале во Израел, каде децата учат на хебрејски.

Ова е матичниот јазик на македонските Евреи, но денес во Македонија јазикот го зборуваат помалку од 200 лица (погл. Историја на Евреите во Македонија).

## Наводи

## Литература
* Barton, Thomas Immanuel (Toivi Cook) (2010) *Judezmo Expressions*. USA ISBN 978-89-00-35754-7
* Barton, Thomas Immanuel (Toivi Cook) (2008) *Judezmo (Judeo-Castilian) Dictionary*. USA ISBN 978-1-890035-73-0
* Bunis, David M. (1999) *Judezmo: an introduction to the language of the Sephardic Jews of the Ottoman Empire*. Jerusalem ISBN 965-493-024-4 
* Габинский, Марк А. (1992) *Сефардский (еврейской-испанский) язык* (M. A. Gabinsky. *Sephardic (Judeo-Spanish) language*, in Russian).  Chişinău: Ştiinţa
* Hemsi, Alberto (1995) *Cancionero Sefardí*; edited and with an introduction by Edwin Seroussi  (Yuval Music Series; 4.) Jerusaelem: The Jewish Music Research Centre, the Hebrew University of Jerusalem
* Kohen, Elli; Kohen-Gordon, Dahlia (2000) *Ladino-English, English-Ladino: concise encyclopedic dictionary*. New York: Hippocrene Books
* Markova, Alla (2008) *Beginner's Ladino with 2 Audio CDs*. New York: Hippocrene Books ISBN 0-7818-1225-9
* Markus, Shimon (1965) *Ha-safa ha-sefaradit-yehudit* (*The Judeo-Spanish language*, in Hebrew). Jerusalem
* Molho, Michael (1950) *Usos y costumbres de los judíos de Salónica*
* Varol, Marie-Christine (2004) *Manuel de Judéo-Espagnol, langue et culture* (book & CD, in French), Paris: L'Asiathèque ISBN 2-911053-86-9

## Поврзано
* Шпански јазик
* Јидиш
* Хебрејски јазик
* Евреи во Македонија

## Надворешни врски

* Регулативно тело на ладиноѕ 
* Јазикот и културата на Ладино
* Центар Ладино 
* Ethnologue за ладино
* Ладино азбука

Категорија:Романски јазици
Категорија:Еврејски јазици
Категорија:Евреи
Категорија:Јазици во Грција
Категорија:Јазици во Шпанија
Категорија:Јазици во Турција
7 мај (починале)

}}|background-color:}|background-color:transparent}};"
 |valign="top" align="right"|1840&nbsp;
 |Каспар Давид Фридрих — најистакнат сликар на германскиот романтизам.
|-
 |valign="top" align="right"|1906&nbsp;
 |Андонис Влахакис — андартски капетан.
|-
 |valign="top" align="right"|1924&nbsp;
 |Димитар Благоев — бугарски политичар.
|-
 |valign="top" align="right"|1925&nbsp;
 |Тодор Паница — бугарски револуционер, деец на ВМОРО.
 |-
 |valign="top" align="right"|2016&nbsp;
 |Џон Стеб — американски хард-кор музичар.
|-
 |valign="top" align="right"|2024&nbsp;
 |Стив Албини — американски рок-музичар и продуцент.
|-
|}

7 мај
Список на загрозени јазици во Македонија

Ова е **список на [[загрозени јазици]] во [[Македонија]]**. Податоците во списокот на загрозени јазици е според *Атласот на [[УНЕСКО]] за светските загрозени јазици*. Според УНЕСКО, во Македонија има 7 загрозени јазици.

## Степен на загрозеност
УНЕСКО ја утврдила следната скала на загрозеност на јазиците:
* ранлив;
* дефинитивно загрозен;
* сериозно загрозен;
* критично загрозен;
* исчезнат.
* О — оживеан јазик

## Загрозени јазици
Загрозените јазици во Македонија се:

Според УНЕСКО загрозени се и торлачките дијалекти, група македонски, бугарски и српски преодни дијалекти.

## Наводи

## Поврзано
* Загрозен јазик
* Јазици во Македонија
* Список на загрозени јазици во Европа

Категорија:Јазици во Македонија
Категорија:Загрозени јазици во Европа
Фелацио

мини|Фелацио
**Фелацио** (колоквијално наречено **пушење**) — сексуална техника, со која се постигнува оргазам, преку орално стимулирање — лижање и цицање на пенисот.

Има неколку техники за фелацио. Најраспространетата е обично вшмукување, каде усните се навлажнуват и главата се движи нагоре-надолу. Другата распространета техника е „лижавката“ (анг. *lollipop*),  при која јазикот се движи спирално од основата до главичката, и посебно внимание се посветува на местото каде таа се спојува со стеблото.  Друга техника е длабокото голтање, при што стимулација се постигнува на тој начин што телото на пенисот се внесува длабоко во грлото.

Оралниот секс се нарекува „фелацио“ кај мажите и „кунилингус” кај жените. Кога партнерите го прават истовремено еден на друг, позата се нарекува „69”, бидејќи позицијата на телата личи на бројката 69.

Како вагиналниот секс, така и оралниот, е вид на сексуален чин. Во минатото имало противречности за тоа дали оралниот секс треба да се смета за вистински секс и ако се изведува орален секс дали тоа води до загуба на невиноста.

За разлика од општите верувања, можно е некои болести да се пренесат и преку орален секс. Кога се пристапува кон орален секс треба да се има предвид дека има опасности за заразување од болести како орален херпис, хепатит В, гонореја, сифилис, генитални брадавици-кондиломи и дури сида.

Најсигурен начин за фелацио е употребата на кондом. На пазарот се продаваат кондоми со вкус на чоколада, јагода, банана, мента, цреша и многу други. Најсигурен начин за кунилингус е употребата на т.н. забна преграда. Тоа е парче латекс, кое се употребува да ја покрие вагината, така да нејзините течности можат да паднат во устата.

## Поврзано
* Орален секс

Категорија:Сексуални чинови
Јужна Данска

[мини|280п|десно|[Вајле — главен град на регионот]]
мини|280п|десно|Општини во рамките на регионот

**Јужна Данска** или **Јужен [[Јитланд]]** () — еден од 5-те региони на Данска, сместена е во јужниот дел на државата. Управното седиште на регионот се наоѓа во градот Вајле, додека најголем град е градот Оденсе.

## Положба и граници на регионот
Јужна Данска ги опфаќа јужниот и југозападниот дел на Данска и истовремено со значаен дел се простира и на копно и на острови. Тоа е и единствен дански регион кој има излез и на копнена државна граница (јужната граница на регионот, со Германија). Граници на округот се:
* север: Среден Јитланд
* исток: Зеланд преку Данскиот Проток
* југ: Германија (сојузнатата покраина Шлезвиг-Холштајн)
* запад: Северно Море.

## Природни услови
Регионот Јужна Данска со западниот дел се наоѓа на копно, т.е. на полуостровот Јитланд, додека со источниот дел се простира на повеќе острови. Најголем остров е островот Фин, втор остров по големина во Данска. Значајни се и островите Лангеланд, Алс и Ере, кои сите се на источниот брег, во рамките на Балтичко Море. Западниот брег (Северно Море) исто така е разгранет, но островите се значително помали. Тука се островите Реме, Манде и Фане.
И копнениот и островскиот дел се претежно рамничарски, а надморската височина е до 80м (север на регионот). На даденото подрачје нема значајни водотеци. Во крајбрежното подрачје има доста мочуришта, додека поголем дел е под земјоделско одгледување.

## Население
Според последниот попис на населението од 2010 година, во регионот Јужна Данска живеат 1,2 милиони жители. Поголемиот дел од населението се етнички Данци, а населението е повеќе рурално, за разлика од државниот просек. Бројот на жители со германска етничка припадност е 15.000-18.000 жители.

**[[Густина на населеност]]** е близу 100 жит/км2, што е доста помала бојка од државниот просек (127 жит/км2). Островот Фин и источниот дел на копното е нешто подобро населен отколку западниот дел и помалите острови.

## Општини во Јужна Данска
Во Јужна Данска има 22 општини, и тоа:
*Асенс
*Билунд
*Варде
*Вејен
*Вајле
*Војенс
*Ере
*Есбјерг
*Кертеминде
*Колдинг
*Лангеланд
*Миделфарт
*Ниборг
*Нордфин
*Обенро
*Оденсе
*Свендборг
*Сенербор
*Тенер
*Фане
*Ферборг-Мидтфин
*Фредериција
*Хадерслев

## Градови во Јужна Данска
Значајни градови во регионот Јужна Данска, се:
*Оденсе
*Есбјерг
*Колдинг
*Вајле (главен град)
*Фредериција
*Сенербор
*Свендборг

## Поврзано
* Вајле
* Оденсе

## Надворешни врски

* Портал на регионот Јужна Данска


Категорија:Региони во Данска
Категорија:Држави и територии настанати во 2007 година
Среден Јитланд

**Среден Јитланд** или **Средна Данска** () — еден од 5-те региони во Данска, сместен во средишниот и западниот дел на државата, а во средината на островот Јитланд. Управното седиште е градот Виборг, а најголем е Орхус.

## Положба и граници
Среден Јитланд го опфаќа средишниот и заадниот дел на Данска и се простира повеќе на копното, а помалку на островите. Границите на регионот се:
*север: Северна Данска
*исток: протокот Категат
*југ: Јужна Данска
*запад: Северно Море

## Природни услови
Среден Јитланд е претежно на копно, т.е. на полуостровот Јитланд, додека со помал источен дел на повеќе мали острови. Најголем остров од нив е островот Семсе, а Анхолт е познат по положбата во рамките на протокот Категат. Западниот брег(Северно Море) исто така е разгранет, но е во вид на лагуна и крајбрежни превлаки.

И копнениот и островскиот дел се претежно рамничарски, а надморската височина е до 100 м(на северот на регионот ). Меѓутоа, тука се наоѓа и највисоката точка во државата, Мелехеј(170м). На даденото подрачје нема значајни водотеци, а постојат многу мали езера со ледничко потекло. Во крајбрежното подрачје има многу мочуришта, а поголемиот дел е под земјоделско одгледување.

## Население
Според последниот попис од 2010 година во регионот Среден Јитланд живеат 1,2 милиони жители. Поголемиот дел од населението се етнички Данци, а насеението е претежно рурално, за разлика од просекот на државата.

**[[Густина на населеност]]** на регионот е близу 95 жит/км2, што е доста испод државниот просек (127 жит/км2). Источниот дел на копното е подобро населен отколку зпадниот дел и малите острови.

## Општини во Среден Јитланд
Во регионот има вкупно 19 општини и тоа:
*Виборг
*Икаст-Бранде
*Лемвиг
*Нордјурс
*Одер
*Орхус
*Рандерс
*Рингкебинг-Скјерн
*Самсе
*Силкеборг
*Скандерборг
*Скиве
*Струер
*Сидјурс
*Фаврсков
*Хеденстед
*Хернинг
*Холстебро
*Хорсенс

## Градови во Среден Јитланд
Значајни градови во Среден Јитланд се:
*Орхус
*Рандерс
*Хорсенс
*Хернинг
*Силкеборг
*Виборг (главен град)
*Холстербро

## Поврзано
* Виборг
* Орхус

## Надворешни врски

* Портал на Среден Јитланд

Категорија:Региони во Данска

Категорија:Држави и територии настанати во 2007 година
Зеланд (регион)

[мини|280п|д|[Соре, главниот град на регионот]]
мини|280п|д|Општини во рамките на регионот Зеланд

**Зеланд** или **Шеланд** (дан. *Sjælland*) еденод 5-те региони на Данска, сместен во источниот дел во државата.
Управното седиште на регионот е во градот Соре, а најголем е Роскилде.

## Положба и граници
Регионот го опфаќа источниот дел на Данска и во потполност е островски. Границите на округот се морски:
* север: мореуз Категат,
* североисток: Голем Копенхаген
* исток: Балтичко Море,
* југ: Балтичко Море
* запад: Јужна Данска преку Данскиот премин.

## Природни услови
Регионот Зеланд е во целост островски. Најголем остров е истоимениот остров Зеланд, истовремено и најголем во Данска. Тоа не е во потполност во рамките на регионот, туку неговиот североисточен дел претставува дел од малиот Престолнински регион (Голем Копенхаген). Значајни острови се и: Лоланд, Фастер и Мен, кои сите се наоѓаат на јужниот брег, во рамките на Балтичко Море. Брегот е доста разгранет, со многу мали заливи, полуострови, премини и крајбрежни острови.

Целиот регион е рамничарски, со надморска височина од 120 метри (исток на регионот). На даденото подрачје нема значајни водотеци. Во крајбрежното подрачје има доста мочуришта, додека поголемиот дел е под земјоделско одгледување.

## Население
Според последниот попис од 2010 година во регионот Зеланд живеат околу 1,2 милиони жители. Поголемиот дел од населението се етнички Данци, а населението е претежно рурално отколку што е просекот за целата држава. Сето тоа постепено се менува, поради што подрачјето на Копенхаген сè повеќе се шири на сметка на североисточните делови на регионот.

Густината на населеност на регионот е околу 113 жит/км2, што претставува нешто помалку од државниот просек (127 жит/км2). Североисточниот дел, блиску Копенхаген, е подобро населен отколку останатиот дел.

## Општини
Во Зеланд има 17 општини, и тоа:

*Вордингборд
*Греве
*Гулдборгсунд
*Калундборг
*Куге
*Лејре
*Лоланд
*Нествед
*Одшеред
*Рингстед
*Роскилде
*Слагелсе
*Солред
*Соре
*Стевнс
*Факсе
*Холбек

## Градови
Значајни градови во регионот се:
*Роскилде
*Нествед
*Куге
*Слагелсе
*Холбек
*Рингстед

Категорија:Региони во Данска

Категорија:Држави и територии настанати во 2007 година
Престолнински регион (Данска)

[мини|280п|д|[Хилерод, главен град на Престолнинскиот регион]]
мини|280п|д|Општини во Престолнинскиот Регион

**Престолнинскиот регион**, или **Голем Копенхаген** е еден од 5-те региони на Кралството Данска, сместена во крајниот источен дел на државата. Управното седиште на регионот се наоѓа во градот Хилерод, додека најголем град во регионот е главниот град на Данска, Копенхаген.

Регионот е по многу работи единствена во Данска, бидејќи го опфаќа градот Копенхаген и неговите предградија.

## Положба и граници

Престолнинскиот регион го опфаќа источниот дел на Данска и во целост е островски. Границите на регионот се морски, и тоа:

* север: теснецот Категат
* исток: Балтичко Море
* југ: Балтичко Море
* запад: Зеланд.

## Природни услови

Престолнинскиот регион е во целост островски. Најголем остров е истоимениот остров Зеланд, истовремено и најголем во Данска. Островот не е целосно во рамките на регионот, туку само неговиот североисточен дел, додека останатиот дел припаѓа на регионот Зеланд. Втор остров по значење е островот Ворнхолм, во Балтичко Море, кој е значително оддалечен од остатокот од регионот (и државата) - околу 150 километри источно. Брегот не е многу разгранет, освен нејзиниот северен дел, каде има многу мали заливи, полуострови, премини и крајбрежни островчиња.

Регионот е претежно рамничарски, со надморска височина до 162 м (остров Борнхолм). На даденото подрачје нема значајни водотеци. Делот од Копенхаген е доста разгранет, но подрачјата на северот од регионот и во рамките на островот Борнхолм се под земјоделско обработување и крајбрежни мочуришта.

## Население

Според последниот попис на населението од 2010 година, во регионот близу 1,7 милиони жители. Поголемиот дел од населението се етнички Данци, но во значајно помал дел за разлика од останатите делови од државата (има бројни нови доселеници во подрачјето на Копенхаген). Населението е значајно урбано, за разлика од државниот просек.

**[[Густина на населеност]]** на регионот е 650 жит/км2, што е навистина над државниот просек (127 ж/км2), Делот од островот Зеланд, каде се наоѓа и главниот дански град Копенхаген, е многу густо населено (>800 жит/км2), додека Борнхолм е поретко населелен (70 жит/км2), односно доста ретко населен за разлика од државниот просек.

## Општини

Регионот има 29 општини, и тоа:

* Албертслунд
* Алеред
* Блеруп
* Борнхолм
* Брендби
* Валенсбек
* Видовре
* Гентофте
* Гладсаксе
* Глоструп
* Грибсков
* Драгер
* Егедал
* Исхеј
* Копенхаген
* Лингби-Торбек
* Рудерсдал
* Родовре
* Торнби
* Фреденсборг
* Фредериксберг
* Фредериксунд
* Фуресе
* Халснес
* Хеје-Тоструп
* Хелсингер
* Херлев
* Херсхолм
* Хилерод

## Градови

Значајни градови во регионот се:

* Копенхаген
* Хелсингер
* Хилерод
* Рене

## Поврзано

* Копенхаген
* Хилерод

## Надворешни врски

* Официјално мрежно место на Престолнинскиот регион

Категорија:Региони во Данска

Категорија:Држави и територии настанати во 2007 година
Бостонските адвокати

Динамична, на моменти и цинична серија која гледачите ги води низ ситуации во кои се судираат социјалните и моралните вредности, од една страна, и потрагата по лична среќа и пари од друга страна.

Главните ликови во серијата работат во адвокатската канцеларија” Крејн, Пул и Шмит” во која се вработени најдобрите бостонски правници. Тие, честопати, во одбрана на своите клиенти се служат со неконвенционални методи  кои понекогаш излегуваат од законските рамки.

Ширли Смит (Кендис Берген) е одличен адвокат , еден од основачите на “ Крејн, Пул и Шмит” и е задолжена за најкомпликуваните случаи.

Дени Крејн ( Вилијам Шатнер) е исто така еден од основачите на канцеларијата, кој не изгубил ниту една парница во својата адвокатска кариера, ексцентричен, елоквентен и харизматичен, кој секогаш наоѓа начин да ја придобие наклоноста на судиите и поротата. Со Ширли одамна имал врска, но и по 25 години и понатаму е заљубен во неа.

Алан Шор( Џејмс Спајдер) е млад, амбициозен а понекогаш и арогантен во адвокатските игри, но исклучително чесен и хуман човек, кој цврсто верува во своите постапки( од морален и етички аспект), а најдобар пријател му е Дени. Пред судницата е убедлив и неговите завршни зборови честопати го одредуваат исходот на спорот.

Серијата „Бостонските адвокати“ во Македонија се емитува на државната телевизија МТВ 1
Велосипедизам на Летните олимписки игри 2012 - BMX за мажи

Дисциплината **BMX за мажи** на Летните олимписки игри 2012 во Лондон се одржала на патеката за BMX на лондонскиот велопарк, во рамките на Олимпискиот парк, од 8 до 10 август.

Латвиецот Марис Штромбергс го освоил златниот медал - прв на Игрите 2012 за неговата земја - со време од 37,576 секунди. Сем Вилуби, претставувајќи ја Австралија, го освоил среброто, а Карлос Оквендо од Колумбија ја освоил бронзата.

## Начин на натпреварување

Возачите биле поделени во четири четвртфиналиња врз основа на постигнатото време на хронометар. Секое од четвртфиналињата се состоело од пет возење, користејќи бодовен систем. Двајцата најдобри возачи по три возења продолжуваат во полуфиналето (без да ги завршат преостанатите две возење), додека најдобрите двајца во последните две возења продолжуваат во полуфиналето по сите предвидени кругови. Полуфиналето се состои од три возење, кога најдобрите четворица од секоја група продолжуваат во финалето. Во финалниот натпревар имало само едно возење.

## Распоред

Сите времиња се според UTC+01:00

## Резултати
### Квалификации

* ДНФ = не завршил

### Четвртфинале
#### Група 1

#### Група 2

#### Група 3

#### Група 4

### Полуфинале
#### Прво полуфинале

#### Второ полуфинале

### Финале

## Наводи

BMX за мажи
Нива

**Нива,** **поле** или **ораница** — вид обработливо земјиште што се користи за земјоделски цели. Се користи за одгледување култивирани видови растенија — житни и индустриски растенија. Најголем број обработливи површини има во рамничарските области.

Многу ниви имаат граница, обично составена од појас грмушки и вегетација, што се користи за да се обезбеди храна како и засолниште неопходно за преживување на дивиот свет. Утврдено е дека овие граници можат да доведат до зголемување на разновидноста на животните и растенијата во животната средина, но во некои случаи може да доведат и до намалување на приносите на земјоделските култури.

Горниот слој на нивата (околу 30 см), кој е растресит, обработен и збогатен со органски материјал, се нарекува површински слој на почвата (види хумус). Границите на природните полиња обично се оние што тешко се менуваат, како на пр. дрвја, жива ограда, потоци, патеки или вештачки граници како што се: ровови, порти и огради. Обработливото земјиште може да се претвори во градежно земјиште како дел од градското планирање и развој. Поради ова, цената на метар квадратен често неколкукратно се зголемува.

Нивите најчесто се ораат. Во општа употреба, често ја наведуваме нејзината цел, односно културата што се одгледува таму: поле со репа, пченица, 'рж, овес, итн. Поле значи парцела земја со често еден посев, обработена, посеана, изорана, наводнувана, омеѓена итн., додека ливадата подразбира парцела земја со сточна храна (разни растенија кои или се консумираат при пасење или се косат и складираат) каде што коегзистираат припитомени, внесени и ендемични растителни видови. Почвата на ливадата ретко се превртува, помалку е рамна, помалку богата, помалку изменета и обично помалку парично вредна. Според природните и приходните услови на производството, обработливото земјиште е поделено на 8 бонитетни класи каде што 1. и 2. бонитетна класа ги вклучува најдобрите почви, а 7. и 8. најлошите.

Порано, полињата повремено мирувале, за да може почвата да се одмори и да го обнови својот хумус. Угарот бил наметнат и/или субвенциониран од заедничката земјоделска политика во Европа неколку години за да се ограничи земјоделскиот вишок и од еколошки причини, а потоа бил укинат на барање на министрите за земјоделство на најголемите земјоделски земји.

## Галерија

Податотека:Жито - пченица и пченка 01.jpg|Житни полиња посеани со пченица и пченка во Скопско
Податотека:Овес МК 02.jpg|Нива со овес во с.Колешино, Струмичко
Податотека:Житарица Тритикале МК 05.jpg|Нива со житарицата тритикале во Струмичко
Податотека:Нива со јачмен.jpg|Нива со јачмен во Скопско
Податотека:Ориз во Кочанско 19.jpg|Нива оризница близу Кочани 


## Наводи

Категорија:Земјоделство
Жетва

[мини|Жетва со [комбајн.]]
мини|Жетва на рака. Русија, 1910
**Жетва** — постапка на собирање на узреаните посеви од полињата. Чинот на сечење на житарки или зрнести растенија се нарекува „жнеење“  и се врши со рачни орудија (коса, срп) или со механизација (жнеалка или комбајн).  Жетвата го означува крајот на сезоната на узревање на посевот и истата има големо културно значење во народниот живот во сите земји. Најзначајни се жетвените празници и обичаи на кои се прославува бериќетната година, се благословува земјата и се изразува благодарност.

Кај малите земјопоседници, жетвата се одвива со рачни орудија, а големите полиња се жнеат исклучиво со машини, т.е. автоматизирана земјоделска машинерија како што е комбајнот. Под поимот „жетва“ може да се подразберат и активностите непосредно по сечењето на растенијата како разладување, сортирање, чистење и пакување до моментот кога истите одат за откуп.

## Македонски жетварски песни
* „Ѕвездо, т’нка и висока“
* „Ветар повеја, достум Стано“
* „Заплакала ми голема нива“

## Жетвата како мотив во уметноста и во популарната култура
* „Жетва“ — песна за деца на хрватскиот поет Григор Витез.
* „Жетва“ — песна на македонскиот поет Јован Котески. 
* „Жетвениот дар“ — песна на ирскиот поет Шејмас Хини.
* „Жетва“ (англиски: *Harvest*) — песна од истоимениот музички албум на американскиот рок-музичар Нил Јанг (*Neil Young*) од 1972 година. 

## Поврзано
*Жетвени обичаи и празници
*Жнеалка
*Вршење
*Веење
*Комбајн
*Берба
*Гроздобер

## Наводи

## Надворешни врски

* Жетварски обичаи од село Лешко, Горноџумајско 
*  Жетварски обичаи од Дебрца 
* Традиционален почеток на оризовата жетва во Кочани


Категорија:Земјоделство
Северна Данска

[мини|280п|д|[Аалборг, главниот град на регионот]]
мини|280п|д|Општини во рамките на регионот
**Северна Данска** или **Северен [[Јитланд]]** е една од 5-те региони на Данска, сместен во северниот дел на државата. Управното седиште е градот Олборг, кој е истовремено и најголем.

## Положба и граници
Северна Данска ги опфаќа јужниот и северниот дел на Данска, додека со поголем дел се простира на копното, а со помал дел на островите. Границите на регионот се:
*север: мореуз Скагерак
*исток: мореуз Категат
*југ: Среден Јитланд
*запад: Северно Море.

## Природни услови
Северна Данска со поголемиот, западен дел се простира на копно, т.е. на полуостровот Јитланд, додека на исток единствен значаен „вистински“ остров е островот Лесе. Поточно најголем остров е Севернојиландски Остров, кој со копното е одделен со плитни и тесни внатрешни заливи, залив на Северно Море, Лимски Фјорд. Даденото место настанало во втората половина на 19 век, со провала на морето во дотогашното езеро, па така некогашниот полуостров станал остров. Меѓутоа, дадениот простор сообраќајно останал поврзан со копното па во секојдневието сѐ уште се смета за негов составен дел.

И копнениот и островскиот дел се претежно рамничарски со надморска височина до 40 м (јутоисток на регионот). На даденото подрачје нема значајни водотеци. Во крајбрежното подрачје има доста мочуришта, додека поголемиот дел е под земјоделско одгледување.

## Население
Според последниот попис на населението од 2010 година во регионот Северна Данска живеат околу 580.000 жители. Поголемиот дел од населението се етнички Данци, а населението е претежно рурално, за разлика од целиот државен просек.

**Густина на населеност** на регионот е близу 75 жит/км2 што е значително под државниот просек (127 ж/км2). Југоисточниот дел на регионот е подобро населен за разлика од останатиот дел.

## Општини во Северна Данска
Во Северна Данска има 11 општини, и тоа:
*Брендерслев
*Вестхимерланд
*Јамербугт
*Лесе
*Маријагерфјорд
*Морсе
*Ребилд
*Аалборг
*Тистед
*Фредериксхавн
*Јеринг

## Градови во Северна Данска
Значајни градови во Северна Данска, се:
*Аалборг (главен град)
*Јеринг
*Фредериксхавн

## Поврзано
* Аалборг

## Надворешни врски

* www.rn.dk Портал на регионот

Категорија:Региони во Данска

Категорија:Јитланд
Категорија:Држави и територии настанати во 2007 година
Кањива

**Кањива** (од кечуански: *qañiwa*; науч. *Chenopodium pallidicaule*) е вид на лобода, слична по карактер и употреба на квинојата.

Растението има значајни корисни особености: издржливост при планински услови на големи височини, големо количество на белковини, антиоксиданси и фенол, но не содржи сапонин, кој ја отежнува употребата на квинојата.

Неповолно е тоа што растението не е сосем одомаќинето, па затоа одгледувачите сè уште се соочуваат со нерамномерност во узревањето на зрната.

## Поврзано
* Квиноја
* Лобода

## Надворешни врски

* Андски житарки и зрнести растенија 
* База на растенија на иднината 
* Полјоделски култури на иднината: Кањива (''Chenopodium pallidicaule'') 

## Наводи

Категорија:Штирови
Категорија:Житарки
Категорија:Флора на Јужна Америка
Рингстед

**Рингстед** е значаен град во Данска, кој се наоѓа во источниот дел на државата. Градот се наоѓа во рамките на регионот Зеланд, каде со околните населени местра претставува општина, Општина Рингстед.
Денес Рингстед има околу 21.000 жители во градот и околу 33.000 во поширокото градско подрачје.

## Природни услови
Рингстед се наоѓа во источниот дел на Данска. Од главниот град Копенхаген, градот е оддалечен само 65 километри југозападно. Положбата на градот е поволна, на главниот прилаз до главниот град на Данска, па затоа градот забрзано се развива во последните неколку децении.

**[[Релјеф]]**: Градот Рингстед се наоѓа во средишниот дел на данскиот остров Зеланд. Градкосто подрачје е претежно рамничарско. Надморската височина на средиштето на градот се движи помеѓу 35-50 метри.

**[[Клима]]**: Климата во Рингстед е умерено-континентална под големо влијание на Атлантикот и топлата Голфска струја.

**Води**: Рингстед се формирал во внатрешноста, без непосреден допир со поголеми водени површини. Во рамките на градот постојат неколку многу мали езера.

## Историја
Подрачјето Рингстед било населено уште во времето на праисторијата. Населбата првпат се споменува во 1131 година, а трговските права ги добила во 1170 година.

И покрај пет годишната окупација над Данска (1940-1945) од страна на Третиот Рајх, градот и неговото население не претрпеле големи страдања.

Последните децении Рингстед станал важна сообраќајна точка помеѓу Копенхаген и останатиот дел од Данска, па затоа почнал брзо да се развива од поголемиот број градови со слична големина во Данска.

## Население
Денес Рингстед има околу 21.000 жители во градските граници и околу 33.000 жители со околните населени места.

**Етнички состав**: Населението на Рингстед до пред неколку децении било типично населено со етнички Данци. И денес етничките Данци се поголемото мнозинство во градот, но мал дел од населението се доселеници.

## Галерија

податотека:Ringsted gamle børs.JPG| 
податотека:Skt. Bendts Kirke - Ringsted.JPG|Црква Св. Бендт


## Надворешни врски

* www.ringsted.dk Официјално мрежно место на градот Рингстед 

Категорија:Градови во Данска
Посавина

мини|200п|Устие на реката Сава во Дунавот во Белград

**Посавина** (,  или , и босански: *Bosanska Posavina*) е име на регионот околу реката Сава. Овој регион се протега во Словенија, Хрватска, Босна и Херцеговина и Србија.

## Градови во Посавина

;Посавски градови во Хрватска:
*Запрешиќ
*Самобор
*Загреб
*Дуго Село
*Иваниќ Град
*Сисак
*Новска
*Нова Градишка
*Славонски Брод
*Жупанија

;Посавски градови во Босна:
*Дервента
*Орашје
*Брчко
*Градишка
*Брод
*Шамац
*Оџак

;Посавски градови во Србија:
*Сремска Митровица
*Шабац
*Обреновац
*Белград

## Наводи
*Журнал на хрватските студии 
*Хелсиншки комитет за човекови права во Босна и Херцеговина
*Human Rights Watch - извештај за Босна од 1994
*Проект Сека

## Поврзано
* Сава
* Словенија
* Хрватска
* Босна
* Србија

Категорија:Историски области во Хрватска
Категорија:Региони во Босна и Херцеговина
Категорија:Историски области во Србија
Категорија:Региони во Хрватска
Семберија

мини|Поле во Семберија
**Семберија** (српскохрватски: Семберија, Semberija) е географска област во североисточна Босна и Херцеговина. Регионот претежно е во склоп на Република Српска и најзначаен град во регионот е Бијељина. Регионот се наоѓа меѓу реките Сава и Дрина и планината Мајевица. Името е од унгарско потекло. Денес во областа живеат околу 200.000 жители.

## Општини
Во Семберија се наоѓаат следниве општини:
*Бијељина (Република Српска) со околу 150,000 жители
*Углевик (Република Српска) со околу 25,000 жители
*Лопаре (Република Српска) со околу 20,000 жители

## Надворешни врски
*Семберија Бијељина 
*Семберија Фолк Фест

Категорија:Региони во Босна и Херцеговина
Региони во Босна и Херцеговина

**Регионите во [[Босна и Херцеговина]]** се географските области од кои е составена државата.

## Географско-историски региони
*Босна
**Босанска Краина
***Цазинска Краина
**Посавина
**Семберија
**Подриње
**Трополе
**Средна Босна
***Врхбосна
**Херцеговина
***Западна Херцеговина
***Источна Херцеговина
***Северна Херцеговина
***Јужна Херцеговина

## Поврзано
* Босна и Херцеговина
* Географија на Босна и Херцеговина

*
Мохамед Сисоко

**Мохамед Ламин Сисоко Жилан** (роден во Мон Сен Ењан, на 22 јануари 1985) — фудбалер од Мали роден во Франција, кој во моментов игра за шпанскиот тим Леванте во Примера.

Исто така тој е и репрезентативец на Мали уште од 2004 година.

## Технички одлики
Сисоко е многу цврст и физички силен играч од средниот ред, има претежно дефанзивни задачи, а умее и да се вклучи од втор план во нападот и да биде многу опасен. Поради овие одлики често е споредуван со познатиот француски фудбалер Патрик Виера кој играл на истата позиција. На почетокот од својата кариера играјќи за младинските категории на Осер, Сисоко најпрво играл како напаѓач, но по доаѓањето во Валенсија, тренерот Рафа Бенитез го увидел неговиот потенцијал и го вратил поназад на позицијата на кој подоцна ќе направи одлична кариера, играч од средниот ред со дефанзивни одлики.

## Титули
### Валенсија
* 2003./2004. Примера Дивизион
* 2003./2004. Куп на УЕФА
* 2004. Суперкуп на Европа
### Ливерпул
* 2005. Суперкуп на Европа
* 2005./2006. ФА Куп
* 2006. ФА Комјунити шилд

## Надворешни врски
*Мохамед Сисоко на BBC Sport 
*Мохамед Сисоко на LFChistory.net

Категорија:Малиски фудбалери
Категорија:Фудбалери од Премиер Лига
Категорија:Фудбалери во Серија А
Категорија:Фудбалери на ФК Осер
Категорија:Фудбалери на ФК Валенсија
Категорија:Фудбалери на ФК Ливерпул
Категорија:Фудбалери на ФК Јувентус
Категорија:Фудбалери на ФК Париз Сен Жермен
Категорија:Фудбалери на ФК Фјорентина
Категорија:Француски фудбалери
Категорија:Живи луѓе
Категорија:Родени во 1985 година
Велосипедизам на Летните олимписки игри 2012 - BMX за жени

Дисциплината **BMX за жени** на Летните олимписки игри 2012 во Лондон се одржала на патеката за BMX на лондонскиот велопарк, во рамките на Олимпискиот парк, од 8 до 10 август.

Маријана Пахон од Колумбија го освоил златниот медал - прв на Игрите 2012 за својата земја — со време од 37,706 секунди. Сара Вокер од Нов Зеланд го освоил сребрениот медал, а Лаура Смулдерс од Холандија бронзениот.

## Начин на натпреварување

Возачите биле поделени во полуфиналиња врз основа на нивните резултати од хронометарот. Полуфиналињата се состоеле од три возења, каде најдобрите четири возачи во секоја група продолжувале во финале. Во финалниот натпревар имало само едно возење.

## Распоред

Сите времиња се според UTC+01:00

## Резултати
### Квалификации

### Полуфинале
#### Прво полуфинале

#### Второ полуфинале

### Финале

## Наводи

BMX за жени
Романија (регион)

**Романија** () е географски регион во источна Босна и Херцеговина, поточно во Република Српска.

## Особености

Поголеми и позначајни градови во Романија се Пале, Соколац и Хан Пиесак. Северно од Сараево се наоѓа т.н. „планина Романија“. Името на регионот потекнува од Власите (Романци), каде имале пасишта во тој регион. Областа е позната по локалната фолклорна музика, која е богата со влашки елементи.

## Наводи


## Поврзано
* Босна и Херцеговина
* Република Српска
 
## Надворешни врски

* Стари Влах - средновековна балканска историја и топоним

Категорија:Региони во Босна и Херцеговина